Artikkelen omhandler et tidligere statistikkområde i Alaska. For den nåværende bykommunen, se Petersburg Borough
Kart over Alaska der de landområdene som tilsvarte Wrangell-Petersburg før 2008 er markert med rødt.
Deler av øya Kuiu.
Området rundt byen Wrangell (bildet) ble skilt ut som en egen enhet i 2008.
**Petersburg Census Area**, frem til 2008 **Wrangell-Petersburg Census Area**, er et tidligere statistikkområde i den amerikanske delstaten Alaska. Området lå i de sørøstlige delene av staten, mellom Britisk Columbia i Canada i øst og Alaskabukta i vest. 

Wrangell-Petersburg Census Area ble etablert i 1958 med et areal på 17 376 kvadratkilometer, noe som grovt sett tilsvarte landområder mellom sundene Frederick i nord og Ernest i sør og østover til den canadiske grensen. Øyene Kupreanof, Kuiu, Coronation, Zarembo, Wrangell og Etolin samt deler av østkysten til Baranof, den sørlige delen av Catherine og sørvestkysten av Admiralty lå innen statistikkområdet.

Frem til 1990 ble det gjort flere mindre grensejusteringer der landområdene på øyene Baranof, Catherine og Admiralty ble overført til andre enheter, og grensa i sør ble trukket sørover for å inkludere deler av halvøya Cleveland. Byen Port Alexander, helt sør på øya Admiralty, ble etter hvert overført til Wrangell-Petersburg Census Area. I 2000 hadde området et folketall på 6 684 og et totalt areal på 23 364,8 kvadratkilometer, hvorav 15 122,4 km² land.

I 2008 ble den sørlige delen av statistikkområdet skilt ut som bykommunen Wrangell og den nordlige delen, på 14 721,7 km², skiftet navn til Petersburg Census Area. Den 3. januar 2013 ble deler av området etablert som Petersburg Borough.

Befolkningsutvikling
--------------------

|  |  |  |  |  |  |  |  |
| --- | --- | --- | --- | --- | --- | --- | --- |
| **Folketellingsår** | 1960 | 1970 | 1980 | 1990 | 2000 | 2010 | 2012 |
| **Innbyggertall** | 4 181 | 4 913 | 6 167 | 7 042 | 6 684 | 3 815 | 3 827 |

I 1960: Wrangell-Petersburg Election District (valgdistrikt #3). I 1970: Wrangell-Petersburg Census Division. 1980–2008: Wrangell-Petersburg Census Area. Tall for 2012 er basert på estimater.

Noter
-----

1. ↑   Landareal: 8 500 kvadratkilometer. Vannareal: 6 221 kvadratkilometer.

Referanser
----------

1. ↑  Bureau of the Census, *Census of Population, 1960: Total Population Counts for the U.S. States...*. Washington D.C. 1961. Alaska, Table 6.-«Area and population of election districts, urban and rural: 1960».
2. ↑  American FactFinder. Census 2000 Summary File for Wrangell-Petersburg Census Area. Besøkt 25. september 2014.
3. ↑  American FactFinder. Census 2010 Summary File for Petersburg Census Area. Besøkt 25. september 2014.
4. ↑  Petersburgs hjemmeside, Mapping Department Arkivert 7. oktober 2014 hos Wayback Machine.. Besøkt 25. september 2014. (en)

Kilder
------

* U.S. Bureau of the Census, *Population of States and Counties of the United States: 1790 to 1990. From the Twenty-one Decennial Censuses*. Mars 1996. (Del III side 11-12) (en)
* Kartdata fra State of Alaska, Department of Labor and Workforce Development: *Alaska Census Data*. Boundary Maps. (en)

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** GeoNames **·** GNIS
 |